Oʻzbekiston Respublikasi Ichki ishlar vazirligining Sport kurashlari boʻyicha ixtisoslashtirilgan olimpiya zaxiralari maktabi faoliyatini tashkil etish toʻgʻrisida
(resolution, 2026-02-24)

Mamlakatimizda sport kurashini yanada rivojlantirish, iqtidorli yoshlarni erkin va yunon-rum kurashi bilan muntazam shugʻullanishga faol jalb etish va shu asosda milliy terma jamoalar uchun sportchilar zaxirasini shakllantirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Ichki ishlar vazirligining Sport kurashlari boʻyicha ixtisoslashtirilgan olimpiya zaxiralari maktabiga oʻquvchi-sportchilarni qabul qilish tartibi toʻgʻrisidagi nizom 1-ilovaga muvofiq; Oʻzbekiston Respublikasi Ichki ishlar vazirligining Sport kurashlari boʻyicha ixtisoslashtirilgan olimpiya zaxiralari maktabi oʻquvchi-sportchilarini zarur anjomlar, sport ekipirovkasi va formali kiyim-bosh bilan taʼminlash normativlari 2-ilovaga muvofiq; Oʻzbekiston Respublikasi Ichki ishlar vazirligining Sport kurashlari boʻyicha ixtisoslashtirilgan olimpiya zaxiralari maktabini jihozlash uchun zarur sport oʻquv-mashq va tibbiyot anjomlari, shuningdek, texnika va transport vositalari roʻyxati 3-ilovaga muvofiq tasdiqlansin. 2. Belgilab qoʻyilsinki: Sport kurashlari boʻyicha ixtisoslashtirilgan olimpiya zaxiralari maktabi (keyingi oʻrinlarda — sport maktabi) xodimlarining cheklangan umumiy soni 115 nafardan (shu jumladan 60 nafar sportchi shtati) iborat boʻlib, uning tuzilmasi Oʻzbekiston Respublikasi ichki ishlar vaziri tomonidan tasdiqlanadi; sport maktabi oʻz faoliyatini Vazirlar Mahkamasining “Sport maktablari faoliyatini hamda sport maktablari trenerlari va mutaxassislari mehnatini moddiy ragʻbatlantirish tizimini yanada takomillashtirish toʻgʻrisida” 2010-yil 23-sentabrdagi 211-son qarori asosida tashkil etadi hamda mehnat shartnomasi asosida ishlovchi instruktor-metodistlar, trener-oʻqituvchilar, raqamlashtirishni joriy qilish boʻyicha mutaxassislar, buxgalterlar, kadrlar boʻyicha (xodimlar bilan ishlash boʻlimi) inspektorlar, tibbiyot xodimlari va xoʻjalik mudirlarining bazaviy tarif stavkasiga (lavozim maoshi) ushbu qaror talablari asosida qoʻshimcha haq va ustamalar toʻlanadi; sport maktabining mehnat shartnomasi asosida ishlovchi direktor oʻrinbosari, trener-oʻqituvchilari va instruktor-metodistlarining bazaviy tarif stavkalari Vazirlar Mahkamasining “Xalq taʼlimi xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 275-son qaroriga muvofiq belgilanadi. Bunda direktor oʻrinbosarining bazaviy tarif stavkasi Oliy sport mahorati maktabi direktorining oʻrinbosariga tenglashtiriladi; sport maktabida oʻquvchi-sportchilar kontingenti ularning vazn toifalarini hisobga olgan holda, 60 nafardan iborat etib belgilanadi hamda taʼlim olish muddati oʻquvchi-sportchi Oʻzbekiston Respublikasi terma jamoasining asosiy (yoki zaxira) tarkibida boʻlgan davr mobaynida davom etadi; sportchi lavozimiga sport maktabi oʻquvchi-sportchilari kontingenti orasidan qabul qilinadi; sport maktabiga oʻquvchi-sportchilar umumiy kontingentdan kelib chiqqan holda yil davomida qabul qilinadi; sport maktabida oʻquv-mashq jarayonining davomiyligi va davriyligi sport musobaqalari taqvimi va oʻquvchi-sportchilarning har bir guruhi uchun yakka tartibda sport tayyorgarligi davrlari hisobga olingan holda sport maktabi rahbariyati tomonidan belgilanadi; sport maktabining oʻquvchi-sportchilari toʻrt mahal ovqat bilan Oʻzbekiston Respublikasi Ichki ishlar vazirligi “Dinamo” jismoniy tarbiya-sport jamiyati kengashi huzuridagi turgʻun ovqatlanish shoxobchasini belgilangan tartibda ijara olgan ijaraga oluvchi tomonidan taʼminlanadi; sport maktabi oʻquvchi-sportchilarini toʻrt mahal ovqat bilan taʼminlash xarajatlarining har kunlik normasi amalda boʻlgan bazaviy hisoblash miqdoriga nisbatan foizlarda, lekin Oʻzbekiston Respublikasi Ichki ishlar vazirligi “Dinamo” jismoniy tarbiya-sport jamiyati kengashi huzuridagi turgʻun ovqatlanish shoxobchasining qoʻshimcha xarajatlarini qoplashni hisobga olgan holda 30 foizdan ortiq boʻlmagan miqdorda belgilanadi. 3. Oʻzbekiston Respublikasi Ichki ishlar vazirligi Sport vazirligi bilan birgalikda: sport maktabi belgilangan kontingentining vazn toifalarini hisobga olgan holda nomzodlarni tanlab olish va ularning oʻquvchi-sportchilar safiga qabul qilinishini; sport maktabining turli darajadagi musobaqalar va oʻquv-mashq yigʻinlari sport tadbirlari taqvim rejasi belgilangan muddatlarda tasdiqlanishini; sport maktabining oʻquv-mashq jarayonida sport kurashlari boʻyicha yuqori malakali kadrlardan hamda ularning ilmiy-metodik salohiyatidan unumli foydalanilishini; trenerlar tarkibi va oʻquvchi-sportchilarning sport kurashlari boʻyicha yetakchi xorijiy markazlar va maktablarda stajirovkadan oʻtishi tizimli asosda tashkil etilishini; erkin va yunon-rum kurashi boʻyicha yosh kurashchilarni tayyorlashda ilgʻor xalqaro tajribalarning hisobga olinishini; oʻquv-mashq jarayonini yuqori darajada tashkil etish maqsadida sport maktabini malakali mutaxassislar bilan toʻldirish, oʻquv xonalarini zarur oʻquv-metodik adabiyotlar bilan jihozlash choralari koʻrilishini; sport maktabi oʻquvchi-sportchilari tayyorgarligining sifati muntazam ravishda monitoring qilib borilishini va zarur hollarda tayyorgarlik jarayoniga tegishli oʻzgartirishlar kiritilishini taʼminlasin. 4. Sport maktabiga belgilangan tartibda tasdiqlanadigan sport maktabi sport tadbirlarining taqvim rejasi hamda ushbu maqsadlar uchun nazarda tutilgan mablagʻlar doirasida oʻquvchi-sportchilar va trenerlarni xalqaro musobaqalarda va xorijda oʻtkaziladigan oʻquv-mashq yigʻinlariga yuborish huquqi berilsin. 5. Oʻzbekiston Respublikasi Ichki ishlar vazirligi bir oy muddatda sport maktabining yangilangan ustavi va tuzilmasini belgilangan tartibda tasdiqlasin. 6. Vazirlar Mahkamasining 2010-yil 23-sentabrdagi 211-son qarori bilan tasdiqlangan Oʻzbekiston Respublikasidagi Oʻzbekiston Respublikasi Davlat budjetidan moliyalashtiriladigan sport maktablari toʻgʻrisidagi nizomga 4-ilovaga muvofiq oʻzgartirish va qoʻshimcha kiritilsin. 7. Oʻzbekiston Respublikasi Hukumatining 5-ilovaga muvofiq ayrim qarorlari oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. Ushbu Nizom Oʻzbekiston Respublikasi Ichki ishlar vazirligining Sport kurashlari boʻyicha ixtisoslashtirilgan olimpiya zaxiralari maktabiga (keyingi oʻrinlarda — sport maktabi) oʻquvchi-sportchilarni qabul qilish tartibini belgilaydi. 2. Sport maktabida oʻquvchi-sportchilarning kontingenti, ularning vazn toifalarini hisobga olgan holda, 60 nafardan iborat boʻladi hamda taʼlim olish muddati oʻquvchi-sportchi Oʻzbekiston Respublikasi terma jamoasining asosiy (yoki zaxira) tarkibida boʻlgan davr mobaynida davom etadi. 3. Sport maktabiga 18 yosh va undan katta boʻlgan sportchilar qabul qilinadi. 4. Oʻzbekiston Respublikasi Ichki ishlar vazirligining Sport kurashlari boʻyicha ixtisoslashtirilgan olimpiya zaxiralari maktabiga nomzodlarni tanlab olish va oʻqishga qabul qilish ushbu Nizomga 1-ilovadagi sxemaga muvofiq amalga oshiriladi. 5. Oʻquvchi-sportchilarni sifatli tanlab olishni taʼminlash maqsadida sport maktabi Oʻzbekiston sport kurashlari assotsiatsiyasi bilan birgalikda sport maktabida qabul oʻrinlari boʻshagan kundan boshlab bir oy muddat davomida tanlov va uni oʻtkazish shartlari toʻgʻrisida ommaviy axborot vositalari orqali eʼlon beradi. 6. Nomzodlarning hujjatlari sport maktabida har bir qabul oʻrni boʻshagan muddatdan boshlab qabul qilinadi. 7. Sport maktabiga oʻqish uchun nomzodlar tomonidan quyidagi hujjatlar taqdim etiladi: sport maktabiga qabul qilish toʻgʻrisida direktor nomiga nomzodning arizasi; F-086-u shaklidagi tibbiy maʼlumotnoma; nomzodning sport toifasini (unvonini) tasdiqlaydigan sportchi klassifikatsiya daftarchasi (guvohnomasi); umurtqa pogʻonasi koʻkrak va bel qismlarining ikki proyeksiyadagi rentgen rasmi va travmatolog xulosasi; koʻkrak qafasi flyurografiyasi rasmi va shifokor (vrach) xulosasi. Nomzodning fuqarolik pasporti yoki identifikatsiya ID-kartasi “Elektron hukumat” tizimi idoralararo integratsiyalashuv platformasi orqali sport maktabining masʼul xodimlari tomonidan mustaqil ravishda olinadi. Mazkur bandda koʻrsatilmagan hujjatlarni talab qilishga yoʻl qoʻyilmaydi. 8. Sport maktabiga oʻqishga kiradigan nomzodlarga quyidagi minimal talablar qoʻyiladi: sport ustaligiga nomzoddan past boʻlmagan sport toifasining mavjudligi; kurashning tegishli yosh guruhlari va uslublari boʻyicha sportchilar oʻrtasida Oʻzbekiston, Osiyo va jahon chempionatlarida egallangan sovrinli oʻrinlarning (1 — 3-oʻrinlar) mavjudligi. 9. Sport maktabiga oʻquvchi-sportchilarni tanlovdan oʻtkazish va qabul qilish Oʻzbekiston Respublikasi Ichki ishlar vazirining buyrugʻi bilan tasdiqlangan, yetti kishidan iborat (komissiya raisi, kotibi va aʼzolari) tarkibdagi doimiy faoliyat koʻrsatuvchi qabul komissiyasi tomonidan amalga oshiriladi. Qabul komissiyasining raisi va kotibi nomzodlarni qabul qilish, ularning hujjatlarini rasmiylashtirish va saqlash yuzasidan masʼul shaxslar hisoblanadi. 10. Sport maktabi direktori komissiyaning raisi hisoblanadi. Komissiya raisi etib, sport maktabining tajribali, malakali mutaxassislaridan biri ham tayinlanishi mumkin. 11. Komissiya tarkibiga psixolog, tibbiyot xodimi, Oʻzbekiston sport kurashlari assotsiatsiyasi, shuningdek, boshqa manfaatdor sport tashkilotlari vakillari kiritiladi. 12. Qabul komissiyasi: sport maktabida oʻqishga kiradigan nomzodlar, ularning ota-onalari va jamoatchilik oʻrtasida sport maktabiga qabul qilish tartibi, shuningdek, sport maktabining faoliyati toʻgʻrisida tushuntirish ishlarini amalga oshiradi; nomzodlar va ularning ota-onalari uchun maslahatlar berilishini tashkil etadi; nomzodlarning hujjatlarini qabul qiladi va rasmiylashtiradi; tanlovni tashkil etadi; qabul jarayoni yakunlarini umumlashtiradi. 13. Sport maktabiga oʻqishga kirish uchun umumiy jismoniy tayyorgarlik hamda maxsus jismoniy tayyorgarlik boʻyicha tanlovlar nomzodlarning hujjatlari rasmiylashtirilgandan soʻng 10 kun mobaynida oʻtkaziladi. 14. Sport maktabiga oʻqishga kirishga nomzodlarning koʻnikmalari, layoqati, bilimlari 100 balli tizim (eng yuqori ball) boʻyicha baholanadi, shundan 30 ball umumiy jismoniy tayyorgarlikka va 70 ball maxsus jismoniy tayyorgarlikka ajratiladi. 15. Umumiy jismoniy tayyorgarlik boʻyicha tanlov sinovlari mazkur Nizomga 2-ilovaga muvofiq Umumiy jismoniy tayyorgarlik boʻyicha normativlarni bajarish metodikasi asosida, maxsus jismoniy tayyorgarlik boʻyicha tanlov sinovlari esa mazkur Nizomga 3-ilovaga muvofiq Maxsus jismoniy tayyorgarlik boʻyicha normativlarni bajarish metodikasi asosida oʻtkaziladi hamda baholanadi. 16. Sport maktabidagi boʻsh oʻrinlarga tanlovlardan eng yuqori ball toʻplagan nomzodlar ketma-ketlik asosida qabul komissiyasi bayonnomasi asosida qabul qilinadi. Qabul komissiyasining bayonnomasini kotib rasmiylashtiradi va komissiya raisi hamda aʼzolari tomonidan imzolanadi. 17. Tanlov natijalari qabul komissiyasi tomonidan bayonnoma rasmiylashtirilganidan soʻng bir kun mobaynida eʼlon qilinadi. 18. Sport maktabi direktorining nomzodlarni oʻquvchi-sportchilar safiga qabul qilish toʻgʻrisidagi buyrugʻi bayonnoma rasmiylashtirilganidan soʻng uch kun ichida chiqariladi. 19. Tanlov natijalariga koʻra nomzodlarning oʻtish ballari teng boʻlib qolgan taqdirda, sport musobaqalarida erishgan natijalari yuqori boʻlgan nomzodlar sport maktabiga oʻqishga qabul qilinadi. 20. Tanlov natijalari boʻyicha berilgan murojaatlarni koʻrib chiqish uchun sport maktabi direktorining buyrugʻi bilan apellyatsiya komissiyasi tashkil etiladi va kamida 3 kishidan iborat tarkibda tasdiqlanadi. Apellyatsiya komissiyasi qabul komissiyasi tarkibida boʻlmagan sport maktabi mutaxassislaridan shakllantiriladi. 21. Murojaatlar kelib tushgan paytdan boshlab uch ish kuni ichida apellyatsiya komissiyasi tomonidan koʻrib chiqiladi va tegishli qaror qabul qilinadi. Murojaatni koʻrib chiqish vaqtida murojaat qilgan shaxs apellyatsiya komissiyasi ishida oʻzining iltimosiga asosan ishtirok etishi mumkin. 22. Qabul qilingan qaror natijasi boʻyicha murojaat qilgan shaxsga bir ish kuni ichida apellyatsiya komissiyasi tomonidan yozma ravishda maʼlum qilinadi. 23. Apellyatsiya komissiyasi murojaatni koʻrib chiqish natijalariga koʻra quyidagi qarorlardan birini qabul qiladi: nomzodning shikoyatini qanoatlantirish toʻgʻrisida; tanlov natijalarini oʻzgarishsiz qoldirish va nomzodning shikoyatini qanoatlantirishni rad qilish toʻgʻrisida 24. Apellyatsiya komissiyasining murojaatni koʻrib chiqish natijalari boʻyicha qabul qilgan qarori yuzasidan qonunchilik hujjatlarida belgilangan tartibda yuqori turuvchi organga yoki sudga murojaat qilinishi mumkin. 25. Sport maktabining barcha oʻquvchi-sportchilari oʻquv yili mobaynida har oyda ixtisosi boʻyicha, shuningdek, umumiy va jismoniy tayyorgarlik boʻyicha nazorat sinovlari topshiradilar. 26. Yil mobaynida ixtisosi boʻyicha oʻquv dasturlari talablarini bajarmagan va nazorat sinovlaridan oʻtmagan, ichki tartib-qoidalarni buzgan, tibbiy tekshiruv yoki koʻrik natijalariga asosan sogʻligining holatiga koʻra oʻqishga noloyiq boʻlgan oʻquvchi-sportchilar sport maktabi oʻquvchi-sportchilari safidan chetlatiladi. 27. Sport maktabidan turli sabablarga koʻra oʻquvchi-sportchilar safidan chetlatilganlar oʻrni mazkur Nizomda belgilangan tartibda yil davomida toʻldirilib boriladi. Bosqichlar Ijrochilar Tadbirlar Bajarish muddatlari 1-bosqich Sport maktabi Tanlov va uni oʻtkazish shartlari toʻgʻrisida ommaviy axborot vositalari orqali eʼlon beradi Oʻrinlar boʻshagan kundan boshlab bir oy muddatda 2-bosqich Sport maktabi qabul komissiyasi Nomzodlarning hujjatlarini qabul qiladi va rasmiylashtiradi Belgilangan muddatda 3-bosqich Sport maktabi qabul komissiyasi Tanlov sinovlarini oʻtkazadi Hujjatlar rasmiylashtirilgandan soʻng 10 kun muddatda 4-bosqich Sport maktabi qabul komissiyasi Kirish imtihonlarining yakuniy natijalarini eʼlon qiladi Qabul qilish toʻgʻrisida komissiya bayonnomasi chiqqandan soʻng 1 kun ichida 5-bosqich Sport maktabi direktori Nomzodni sport maktabining oʻquvchi-sportchilari safiga qabul qilish toʻgʻrisida buyruq chiqaradi Qabul qilish toʻgʻrisida komissiya bayonnomasi chiqqanidan soʻng 3 kun ichida 1. Umumiy jismoniy tayyorgarlik boʻyicha sinovga qoʻyiladigan eng yuqori ball — 30 ballni tashkil qiladi. 2. Umumiy jismoniy tayyorgarlik boʻyicha sinovlarda nomzod mazkur metodikaga ilovada koʻrsatilgan normativlarni bajaradi. Bunda: 100 metrga yugurish — mashq past startda belgilangan chiziqdan “Startga!”, “Diqqat!”, “Yugur!” buyruqlari bilan bajariladi. Mashq “start”dan “marra” chizigʻigacha boʻlgan masofa boʻylab yugurish orqali bajariladi. Ushbu mashq uch urinishda bajariladi va eng yaxshi natija hisobga olinadi. Natija 0,1 soniyagacha aniqlanadi; 1500 metrga yugurish — mashq yuqori startda belgilangan chiziqdan “Startga!”, “Diqqat!”, “Yugur!” buyruqlari bilan bajariladi. Mashq “start”dan “marra” chizigʻigacha boʻlgan masofa boʻylab yugurish orqali bajariladi. Ushbu mashq bir urinishda bajariladi va natija hisobga olinadi. Natija 0,1 soniyagacha aniqlanadi; “mokisimon” yugurish (3x10 metr) — mashq yuqori startda belgilangan chiziqdan “Startga!”, “Diqqat!”, “Yugur!” buyruqlari bilan oraligi 120 sm boʻlgan ikki tomonidan chizilgan, 10 metr masofali yoʻlakcha ichida yugurish orqali bajariladi. Yugurish jarayonida burilishlarda oyoq uchlari chiziqdan tashqariga chiqmagan holda bajarilgan mashq hisobga olinmaydi. Ushbu mashq uch urinishda bajariladi va eng yaxshi natija hisobga olinadi. Natija 0,1 soniyagacha aniqlanadi; turnikda tortilish — mashq turnikka ikki qoʻlda toʻgʻri osilib turgan hamda oyoqlar yerga tegmagan holatda, iyak turnik poyasidan oʻtgunga qadar qoʻllarni bukish orqali bajariladi. Mashq bajarish jarayonida oyoqlarni kerish yoki bukish, tanani harakatsiz holatda egish, oyoqlar bilan siltanma harakatlar qilish hamda iyak turnik poyasidan oʻtmagunga qadar tortilish orqali bajarilgan harakatlar hisobga olinmaydi; arqonga tirmashib chiqish-mashq arqonga tirmashib, oyoqlar yordamisiz qoʻllarda yuqoriga chiqib bajariladi. Mashq jarayonida oyoq yordamida bajarilgan chiqish hisobga olinmaydi. Ushbu mashq besh marta bajariladi va toʻgʻri bajarilgan mashq hisobga olinadi. Mashq bajarib boʻlingandan soʻng yerga (dastlabki holatga) tushiladi va yana bajariladi. oʻz vazniga teng ogʻirlikdagi shtanga bilan oʻtirib turish — mashq “Boshla!” buyrugʻi bilan bajariladi. Dastlabki holat: oyoqlar yelka kengligida tik turgan holatda, “Boshla!” buyrugʻidan soʻng, belgilangan ogʻirlikdagi shtanga yelkaga olinadi va shu holatda shtanga bilan oʻtirib turiladi. Mashq bajarilgandan soʻng dastlabki holatga qaytiladi. T/r Normativlar Baholash 5 ball 4 ball 3 ball 2 ball 0 ball 1. 100 metrga yugurish 12,5 soniya 12,7 soniya 12,9 soniya 13,1 soniya 13,3 soniya va undan yuqori 2. 1500 metrga yugurish 5,22 daqiqa 5,32 daqiqa 5,42 daqiqa 5,52 daqiqa 6,02 soniya va undan yuqori 3. “Mokisimon” yugurish (3x10 metr) 6,4 soniya 6,5 soniya 6,6 soniya 6,7 soniya 6,8 soniya va undan yuqori 4. Turnikda tortilish 18-marta 14-marta 12-marta 10-marta 10-martadan kam 5. Arqonga tirmashib chiqish 5-marta 4-marta 3-marta 2-marta 2-martadan kam 6. Uz vazniga teng ogʻirlikdagi shtanga bilan oʻtirib turish 5-marta 4-marta 3-marta 2-marta 2-martadan kam 1. Maxsus jismoniy tayyorgarlik boʻyicha sinovga qoʻyiladigan eng yuqori ball — 70 ballni tashkil qiladi. 2. Maxsus jismoniy tayyorgarlik boʻyicha sinovda nomzod mazkur metodikaga ilovada koʻrsatilgan normativlarni bajaradi. Bunda: a) boshni gilamga tirab aylana yugurish — mashq “koʻprik” holatida boshni kurash gilamiga qoʻyib, bir nuqta boʻylab aylanish orqali bajariladi. Bosh kurash gilamiga qoʻyilib, qoʻllar yordamisiz nuqta boʻylab oʻng yoki chap tomonga aylaniladi. Oʻng yoki chap tomonga aylanish nomzodning xohishiga koʻra tanlanadi. Natija mashq harakatlarining 30 soniya davomidagi soni va sifat koʻrsatkichlari asosida baholanadi; b) “koʻprik” holatida qoʻlda aylanish — mashq “koʻprik” holatida qoʻllar bilan kurash gilamiga tayanib, oʻng va chap tomonga oyoq harakatlari bilan aylanish orqali bajariladi. Qoʻllar kurash gilamiga qoʻyilib, tananing qoʻldan boshqa aʼzolari kurash gilamiga tegmagan holda doirasimon shaklda oʻng va chap tomonlarga aylaniladi. Oʻng yoki chap tomonga aylanish nomzodning xohishiga koʻra tanlanadi. Natija mashq harakatlarining 30 soniya davomidagi soni va sifat koʻrsatkichlari asosida baholanadi; v) “koʻprik” holatida tik turish — mashq “koʻprik” holatida qoʻllar bilan kurash gilamiga tayanib, muvozanatni saqlagan holda qayta tik turish orqali bajariladi. Mashqni bajarish uchun qoʻllar tepaga koʻtarilgan, oyoqlar yelka kengligida tik turgan holatda oyoqlar tizzadan bukilib, tovonlar kurash gilamiga tayanadi hamda bosh orqaga tashlanadi. Beldan orqa tomonga egilgan holda qoʻllar kurash gilamiga tayanib, “koʻprik” holatiga tushiladi. 2-3 soniya muvozanat ushlab turilgandan soʻng qayta tik turish holatiga qaytiladi. Natija mashq harakatlarining soni va sifat koʻrsatkichlari asosida baholanadi; g) “koʻprik” holatida oyoqlarni old va orqaga tashlash — mashq “koʻprik” holatida qoʻllarga tayanib, oyoqlarni old va orqa tomonga tashlash orqali bajariladi. Mashqni bajarish uchun qoʻllar tepaga koʻtarilgan, oyoqlar yelka kengligida tik turgan holatda oyoqlar tizzadan bukilib, tovonlar kurash gilamiga tayanadi hamda bosh orqaga tashlanadi. Beldan orqa tomonga egilgan holda qoʻllar kurash gilamiga tayanib, “koʻprik” holatiga tushiladi. Qoʻllar kurash gilamiga qoʻyilib, old va orqa tomonga tananing qoʻldan boshqa aʼzolari gilamga tegmagan holda umbaloq oshiladi. Natija mashq harakatlarining 30 soniya davomidagi soni va sifat koʻrsatkichlari asosida baholanadi; d) “beldan oshirib tashlash” usulini bajarish — mashq tik turgan holda raqibni oʻng yoki chap yon tomondan (yoki boshidan) ushlagan holda raqibga orqasi bilan buriladi va keyin oldinga egilish yoki oldinga yiqilish hisobiga raqibini gilamga yiqitish orqali bajariladi. Mashqni oʻng yoki chap tomondan boshlab bajarish nomzodning xohishiga koʻra tanlanadi. Natija mashq harakatlarining 30 soniya davomidagi soni va sifat koʻrsatkichlari asosida baholanadi; 3. Maxsus jismoniy tayyorgarlik boʻyicha sinovda nomzod oʻz vazn toifasidagi “raqib” bilan oʻzaro bellashadi. Bellashuv — nomzodning sport turi (erkin, yunon-rum, ayollar kurashi) boʻyicha musobaqa qoidalariga binoan ikki raqib oʻrtasida 3 daqiqa davomida oʻtkaziladi. Belgilangan vaqt mobaynida koʻproq ball toʻplagan yoki ogohlantirish olmagan yoxud nisbatan kam ogohlantirish olgan nomzod gʻolib hisoblanadi. T/r Normativlar Baholash 1. Mashqlarni bajarish 25 ball 20 ball 15 ball 0 ball Boshni gilamga tirab aylana yugurish (30 soniya davomida) 7-marta — 5 ball 6-marta — 4 ball 5-marta — 3 ball 4-0-marta — 0 ball “Koʻprik” holatida qoʻlda aylanish (30 soniya davomida) 7-marta — 5 ball 6-marta — 4 ball 3-marta — 3 ball 2-0-marta — 0 ball “Koʻprik” holatida tik turish 7-marta — 5 ball 6-marta — 4 ball 3-marta — 3 ball 2-0-marta — 0 ball “Koʻprik” holatida oyoqlarni old va orqaga tashlash (30 soniya davomida) 6-marta — 5 ball 5-marta — 4 ball 2-marta — 3 ball 1-0-marta — 0 ball “Beldan oshirib tashlash” usulini bajarish (30 soniya davomida) 15-16-marta — 5 ball 13-14-marta — 4 ball 11-12-marta — 3 ball 10 — 0-marta — 0 ball 2. Bellashuv sof gʻalaba — 45 ball texnik gʻalaba — 30 ball ochkolar hisobida gʻalaba — 15 ball 0 T/r Anjomlar nomi Oʻlchov birligi 1 oʻquvchi-sportchi uchun normativ Foydalanish muddati* I. Yashash uchun anjomlar 1. Toʻshak dona 1 5 yil 2. Paxta odeyalo dona 1 3 yil 3. Jun odeyalo dona 1 3 yil 4. Yostiq dona 1 3 yil 5. Yopingʻich dona 1 5 yil 6. Sochiq dona 2 1 yil 7. Yostiq jild dona 2 1 yil 8. Choyshab dona 2 1 yil 9. Koʻrpa jild dona 2 1 yil 10. Kiyim shkafi dona 1 5 yil 11. Javoncha dona 1 5 yil 12. Karavot dona 1 5 yil 13. Stol dona 1 5 yil 14. Stul dona 1 5 yil 15. Karavotoldi gilamchasi dona 1 3 yil 16. Grafin va stakan toʻplam 1 3 yil II. Sport ekipirovkasi va formali kiyim-bosh 17. Kurash trikosi dona 2 1 yil 18. Kurash poyabzali juft 1 1 yil 19. Sport maykasi dona 2 1 yil 20. Sport shortlari dona 2 1 yil 21. Mashq qilish uchun sport kostumi toʻplam 1 2 yil 22. Vaznni kamaytirish kostumi toʻplam 1 2 yil 23. Sport poyabzali juft 1 1 yil 24. Shippak juft 1 1 yil 25. Sport sumkasi dona 1 3 yil 26. Tizzaband juft 1 1 yil T/r Buyumlar nomi Oʻlchov birligi Soni I. Sport oʻquv-mashq anjomlari 1. Kurash gilami toʻplam 8 2. Elektron tarozi dona 8 3. Yoʻgʻon arqon dona 10 4. Kurash manekeni dona 18 5. Mashq shtangasi dona 4 6. Gimnastika turnigi toʻplam 2 7. Gimnastika bruslari toʻplam 2 8. Gimnastika skameykasi dona 12 9. Gimnastika stenkasi dona 9 10. Futbol toʻpi dona 10 11. Basketbol toʻpi dona 10 12. Tibbiyot toʻpi (medbol) dona 10 13. Hakam hushtagi dona 10 14. Ochkolar hisoblagich (qoʻl hisoblagichi) dona 12 15. Ogʻirlashtiruvchi jilet dona 20 16. Turli ogʻirlikdagi toshlar dona 9 17. Elektron qoʻl sekundomeri dona 15 18. Sakrash argʻamchisi dona 15 19. Rezina espander dona 30 20. Kabinet toʻplami toʻplam 3 21. Yumshoq mebel toʻplami toʻplam 4 22. Ikki javonchali stol dona 10 23. Bir javonchali stol dona 29 24. Yarim yumshoq yogʻoch stullar dona 44 25. Yarim yumshoq metall karkasli stullar dona 72 26. Suv ichish anjomlari uchun stol dona 21 27. Sinf doskasi dona 2 28. Kitob javoni dona 16 29. Rahbar kreslosi dona 3 30. Ikki seksiyali metall javon dona 35 31. Universal stellaj dona 7 32. Kompyuter stoli dona 15 33. Ikki seksiyali poʻlat sandiq dona 1 II. Tibbiyot anjomlari 34. Shiftga qoʻyiladigan bakteritsid nurlatgich dona 1 35. Shifokor stoli dona 2 36. Tibbiyot shkafi dona 2 37. Anjomlar stolchasi dona 2 38. Temir seyf dona 6 39. Tibbiy kushetka dona 2 40. Uqalash kushetkasi dona 3 41. Aylanma-koʻtarma stul dona 2 42. Yordamchi stol dona 1 43. Uzoq muddat dori quyish shtativi dona 1 44. Yara bogʻlash stoli dona 1 45. Elektrokardiograf dona 1 46. Tibbiyot javonchasi dona 1 47. Boʻy oʻlchagich dona 1 48. Tibbiyot tarozilari dona 4 49. Taglik-zinacha dona 1 III. Elektr maishiy texnikalar 50. Maishiy sovitgich dona 6 51. Sharbat ezgich dona 1 52. Mikrotoʻlqinli pech dona 2 53. Elektr choynak dona 2 IV. Texnika vositalari 54. 16 juft abonent uchun mini-ATS toʻplam 1 55. “Motorolla” radiostansiyasi toʻplam 2 56. Ovozga joʻr boʻladigan apparatlar toʻplam 1 57. LCD 32 televizori dona 8 58. LCD 40 televizori dona 4 59. DVD pleyer dona 5 60. Videokamera dona 3 61. Fotoapparat dona 2 62. Videoproyektor dona 2 63. Noutbuk dona 3 64. Kompyuter dona 12 65. Printer dona 12 66. Kseroks dona 3 67. Skaner dona 2 68. Faks dona 3 69. Konditsioner dona 10 70. SWITCN NUB tarmoq uskunasi dona 10 71. Musiqa eshittirish markazi dona 4 72. Kabel metr 300 73. Ut oʻchirgich (OP-5) dona 64 74. 51 mm diametrli oʻt oʻchirish yengi (1,0 MPa) dona 64 V. Transport vositalari 75. Yengil avtomobil dona 2 76. Avtobus dona 1 8-band: quyidagi mazmundagi beshinchi xatboshi bilan toʻldirilsin: “Sport kurashlari boʻyicha ixtisoslashtirilgan olimpiya zaxiralari maktabi”; beshinchi — toʻqqizinchi xatboshilar tegishlicha oltinchi — oʻninchi xatboshilar deb hisoblansin. 1. Vazirlar Mahkamasining “Oʻzbekiston Respublikasi Milliy gvardiyasining sport kurashlari boʻyicha ixtisoslashtirilgan olimpiya zaxiralari maktabi faoliyatini tashkil etish toʻgʻrisida” 2019-yil 16-yanvardagi 38-son qarori. 2. Vazirlar Mahkamasining “Kambagʻal va ishsiz fuqarolarni kasb-hunarga oʻqitish tizimini takomillashtirish hamda mehnat organlari faoliyati samaradorligini oshirish boʻyicha qoʻshimcha chora-tadbirlar toʻgʻrisida” 2021-yil 5-apreldagi 183-son qaroriga 6-ilovaning 22-bandi. 3. Vazirlar Mahkamasining “Faoliyatni boshlash yoki tugatish uchun vakolatli organni xabardor qilish tartibi toʻgʻrisidagi yagona nizomni tasdiqlash haqida” 2022-yil 25-fevraldagi 88-son qaroriga 3-ilovaning 20-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son qonuni)” 2022-yil 4-apreldagi 153-son qaroriga ilovaning 556-bandi.